Държавен вестник, бр. 60, 2020 г., стр. 87

БРОЙ  60	
Д Ъ Р Ж А В Е Н  В Е С Т Н И К 	
СТР.  87  
РЕШЕНИЕ № 8294 
от 26 юни 2020 г.
по административно дело № 14350 от 2019 г.
Върховният административен съд на Ре-
публика България – петчленен състав – II 
колегия, в съдебно заседание на двадесет и 
трети януари две хиляди и двадесета година 
в състав: председател: Георги Колев, членове: 
Виолета Главинова, Юлия Ковачева, Стефка 
Кемалова, Емил Димитров, при секретар Гри-
горинка Любенова и с участието на прокурора 
Македонка Поповска изслуша докладваното 
от съдията Виолета Главинова по адм. дело 
№ 14350/2019 г. 
Производството е по реда на чл. 208 и 
следв. от Административнопроцесуалния 
кодекс (АПК).
Образувано е по касационни жалби на 
Румен Иванов Симеонов от София и от ми-
нистъра на енергетиката чрез юрк. Занева 
против Решение № 11603 от 31.07.2019 г., 
постановено по адм. д. № 13721/2017 г. от 
тричленен състав на ВАС, шесто отделение, 
с което са: 1. обявени за нищожни по жалби 
на Румен Иванов Симеонов, Весела Васи-
лева Калева и Недялка Иванова Георгиева 
чл. 61, ал. 2 и 4, чл. 63, ал. 2, т. 1, ал. 3 и 
4, чл. 64, ал. 1, т. 3, ал. 2 и 3, чл. 67, чл. 68, 
ал. 2 и ал. 3, чл. 69, ал. 1, чл. 70, ал. 1, 2, 
3, 4, 5, 6 и 8, чл. 71, ал. 2, 3, 4 и 5, чл. 72, 
ал. 2, 3 и 4, чл. 73 от Наредба № 16-334 за 
топлоснабдяването, издадена от министъра 
на икономиката и енергетиката, и т. 6.4.1 и 
6.7 от Методиката за дялово разпределение 
на топлинната енергия в сгради – етажна 
собственост, представляваща приложение 
към чл. 61, ал. 1 от Наредба № 16-334 от 
2007 г. за топлоснабдяването, издадена от 
министъра на икономиката и енергетиката; 
2. отменени по жалби на Румен Иванов Си-
меонов, Весела Василева Калева и Недялка 
Иванова Георгиева чл. 61, ал. 3, чл. 63, ал. 2, 
т. 2, букви „а“, „б“, „в“, „г“, „д“, „ж“ и „з“, 
ал. 5, 6 и 7, чл. 64, ал. 1, т. 1, 2, 4, 5 и ал. 2, 
чл. 65, ал. 1, чл. 66, чл. 68, ал. 1, 4, 5, 6 и 7, 
чл. 69, ал. 2, 4, 5, 6 и 7, чл. 70, ал. 7, чл. 71, 
ал. 7 и чл. 72, ал. 1 от Наредба № 16-334 за 
топлоснабдяването, издадена от министъра 
на икономиката и енергетиката, и т. 6.1.3, 
6.3, 6.4, 6.4.7, 6.5, 6.6, 6.8 и 6.9 от Методика-
та за дялово разпределение на топлинната 
енергия в сгради – етажна собственост, 
представляваща приложение към чл. 61, ал. 1 
от Наредба № 16-334 за топлоснабдяването, 
издадена от министъра на икономиката и 
енергетиката.
Касаторът Румен Симеонов твърди, че съдът 
не обсъжда всички оплаквания за нищожност 
на оспорените разпоредби от Наредбата, като 
счита, че и отменените като незаконосъобразни 
разпоредби са нищожни.
Касаторът – министърът на енергетиката, 
чрез процесуалния си представител юрк. За-
нева твърди недопустимост на обжалваното 
решение, като произнесено след влизане в 
сила на предходни решения на Върховния 
административен съд, с които е разрешен 
спорът относно законосъобразността на 
оспорените разпоредби със сила на пресъ-
дено нещо, поради което моли решението 
да бъде обезсилено. Алтернативно твърди 
неправилност на обжалвания съдебен акт, 
като по отношение на обявените за нищожни 
разпоредби от Наредба № 16-334 от 2007 г. за 
топлоснабдяването се твърди, че са издаде-
ни от компетентен орган при условията на 
заместване. Иска се отмяна на решението 
на тричленния състав.
Представителят на Върховната администра-
тивна прокуратура дава мотивирано заклю-
чение за: 1. недопустимост на касационната 
жалба на Румен Симеонов предвид благоприят- 
ния за него съдебен акт; 2. недопустимост на 
съдебния акт в частта, в която са обявени за 
нищожни разпоредбите на чл. 70, ал. 4, 5, 6 
и 8 и чл. 73 на Наредбата и са отменени тези 
на чл. 68, ал. 6 и чл. 69, ал. 4 по съображения 
за изменение на разпоредбите с Наредба за 
изменение и допълнение на Наредба № 16-334 
от 2007 г. за топлоснабдяването, обнародвана 
в ДВ, бр. 74 от 20.09.2019 г., в сила от датата 
на обнародването, което означава, че раз-
поредбите не са част от действащото право; 
3. по отношение на касационната жалба на 
министъра на енергетиката представителят 
на Върховната административна прокуратура 
счита, че е частично основателна по отношение 
на разпоредбите, които са обявени за нищожни 
с атакуваното решение, а в останалата част 
е неоснователна.
Върховният административен съд, пет- 
членен състав на Втора колегия, за да се 
произнесе, взе предвид следното:
Касационната жалба на Румен Иванов 
Симеонов е процесуално недопустима за 
разглеждане в настоящото производство по 
следните съображения: Първоинстанционно-
то производство е образувано по оспорване 
от Румен Симеонов, Весела Калева и Недял-
ка Георгиева на разпоредби от раздел ІІ на 
глава осма от Наредба № 16-334 от 2007 г. 
за топлоснабдяването. Със съдебното реше-
ние тричленният състав на ВАС прогласява 
нищожността на част от разпоредбите, а 
останалите отменя като незаконосъобразни. 
Така постановеното решение е благоприятно 
за касатора, поради което той няма право на 
касационно обжалване поради липса на пра-
вен интерес. Доводите в касационната жалба,